Številka: 478-195/2023-4

Datum: 06. 10. 2023

Ministrstvo za obrambo, Vojkova cesta 55, 1000 Ljubljana, skladno z 52 in v zvezi z 68. in 69. člena Zakona o stvarnem premoženju države in samoupravnih lokalnih skupnosti ZSPDSLS-1 (Uradni list RS št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO O ODDAJI NEPREMIČNINE V BREZPLAČNO UPORABO PO METODI NEPOSREDNE POGODBE**

**Naziv, sedež organizatorja in upravljavca stvarnega premoženja**

Ministrstvo za obrambo Republike Slovenije, Vojkova cesta 55, 1000 Ljubljana.

**Predmet oddaje v brezplačno uporabo**

Zemljišče s parcelno številko 2045/3 k.o. 2001 Stara Vrhnika v izmeri 1250 m2 na kateri stoji stavba št. 536 k.o. 2001 Stara Vrhnika v izmeri 408,4 m2 in zemljišče s parcelno številko 2045/2 k.o. 2001 Stara Vrhnika v izmeri 584 m2 na kateri stoji stavba št. 619 k.o. 1001 Stara Vrhnika v izmeri 301,7 m2.

**Pogoji za oddajo v brezplačno uporabo**

Skladno z določbo prvega odstavka 68. člena ZSPDSLS-1 se lahko nepremično premoženje države, ki ga začasno ne potrebuje noben upravljavec ali uporabnik, da v brezplačno uporabo z neposredno pogodbo:

* osebam javnega prava za opravljanje javnih nalog,
* nevladnim organizacijam, ki jim je podeljen status delovanja v javnem interesu, za opravljanje tistih dejavnosti, za katere jim je podeljen status,
* socialnemu podjetju ali nepridobitni pravni osebi, kot je opredeljena v zakonu, ki ureja socialno podjetništvo, ki namerava poslovati kot socialno podjetje in bo začela postopek registracije v skladu z zakonom, ki ureja socialno podjetništvo (v nadaljnjem besedilu: nepridobitna pravna oseba) v obsegu, ki je potreben za opravljanje dejavnosti, za katero je ustanovljena,
* mednarodnim organizacijam, katerih članica je Republika Slovenija in imajo na njenem ozemlju svoj sedež, agencijo, oddelek, predstavništvo ali pisarno, za izvajanje njihovih nalog.

Upoštevajoč določbo 69. člena ZSPDSLS-1 se bodo nepremičnine oddale v brezplačno uporabo za obdobje 5 let.

Uporabnik, ki bo sklenil pogodbo o brezplačni uporabi nepremičnega premoženja je dolžan plačevati vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, za katere se stranki dogovorita v pogodbi.

**Pogoji in način oddaje ponudbe**

Ponudnik mora poslati ponudbo v 20 dneh od dneva objave namere na www.mo.gov.si, s priporočeno pošiljko na naslov: Ministrstvo za obrambo, Vojkova cesta 55, 1000 Ljubljana, z navedbo »ponudba – brezplačna uporaba nepremičnin Stara Vrhnika – NE ODPIRAJ«.

Ponudbi mora biti na priloženi prilogi s podatki in kopijam dokazil, da ponudnik izpolnjuje pogoje.

Upoštevane bodo ponudbe, ki bodo oddane po pošti z oznako priporočeno najkasneje zadnji dan objave.

Ponudba, predložena po izteku roka in brez vseh zahtevanih podatkov in dokazil, bo izločena iz postopka.

Odpiranje ponudb ne bo javno.

V kolikor bo prispelo več ponudb z izpolnjevanjem vseh pogojev za oddajo v brezplačno uporabo, bo Ministrstvo za obrambo izvedlo dodatna pogajanja. Prednost pri izbiri bodo imeli ponudniki, ki s svojo dejavnostjo pripomorejo k ugledu Republike Slovenije in so v preteklosti sodelovali ob elementarnih nesrečah v Republiki Sloveniji oz. na območju EU.

Ponudniki bodo o rezultatu obveščeni na njihov naslov najkasneje 7 dni po zaključenem postopku.

**Ogled, dodatna pojasnila in kontaktna oseba:**

Ogled je možen po predhodni najavi.

Ponudniki lahko dobijo dodatne informacije po telefonu številka 01 471 2083 ali postavijo vprašanja in zahteve za dodatna pojasnila kontaktni osebi: Mariji Soklič, elektronski naslov: marija.soklic@gov.si.

**Sklenitev pogodbe**

Pogodba bo sklenjena s ponudnikom, ki bo izpolnjeval vse navedene pogoje za oddajo nepremičnine v brezplačno uporabo. Pogodba bo sklenjena najkasneje v roku 15 dni po zaključenem roku za oddajo.

Vse morebitne stroške v zvezi s sklenitvijo pogodbe plača ponudnik.

Pogodba se bo sklenila na način videno - oddano, zato morebitne reklamacije po sklenitvi pogodbe ne bodo upoštevane.

**Opozorilo**

Lastnik/upravljavec si pridružuje pravico, da lahko do sklenitve pravnega posla brez odškodninske odgovornosti postopek oddaje v brezplačno uporabo ustavi.

**Varstvo podatkov**

V skladu s 13. členom Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) objavljena spletni strani:

https://eur-lex.europa.eu/LexUriServ/LexUriServ.do?uri=CELEX:32016R0679:SL:HTML

|  |  |  |
| --- | --- | --- |
|  |  | Marjan ŠarecMINISTER |

Priloga:

* ponudba za sklenitev neposredne pogodbe